Sien Argentynse nasionale rugbyspan vir die artikel oor die nasionale rugbyspan van Argentinië (ook bekend as die Pumas).
Die Pumas se tuisvelde is Mbombela-stadion in Nelspruit en Pumastadion in Witbank. Hulle ding jaarliks mee om die Curriebeker en die Vodacombeker. Die Pumas het op 13 April 2013 ’n rekordsege teenoor die Limpopo Blou Bulle behaal toe hulle die span met 154–0 geklop het in die Mbombela-stadion in Nelspruit. Die oorwinning is ’n rekord in Suid-Afrika se eersterangse rugby. Die vorige rekord is in 1994 opgestel toe die Laeveld die span van Transkei met 163–10 geklop het in Umtata. Dit oortref ook die Griekwas se vorige Vodacombekerrekord van 124–5 ook teen die Limpopo Blou Bulle. Die Pumas se vorige grootste oorwinning was 104–3 toe hulle die SWD Federasie in 1978 geklop het. Die 22 drieë wat die Pumas gedruk het is ook ’n Vodacombekerrekord.